text: Десет души от екипажа на "BBC California" са положителни за Covid-19 - НОВИНИ
  Общо 10 души от 14-членния екипаж на кораба "BBC California", който е на пристанището Фримантъл, Западна Австралия, са дали положителни проби за коронавирус, съобщиха местни медии.
  Министерството на външните работи не е търсено за помощ от българите, които са част от екипажа, съобщиха за БНР от министерството.
  По-рано бе съобщено, че екипажът е съставен от граждани на България, Русия, Филипините и Украйна.
  Плавателният съд акостира във Фримантъл в понеделник с искане да бъде оказана медицинска помощ. Всички от кораба са на борда му и са изолирани.